ཟླ་༧པའི་ཚེས་༩ཉིན་ཧོང་ཀོང་གི་ལྷོ་རྒྱ་ནག་ཞོགས་པའི་གསར་འཕྲིན་ཐོག་ཏུ་གནས་ཚུལ་སྤེལ་གསལ།ཨ་རིས་རྒྱ་ནག་ནས་ནང་འདྲེན་བྱེད་བཞིན་པའི་ཚོང་ཟོག་གི་འབོར་ཨ་སྒོར་ཐེར་འབུམ་༣༤ལ་སྒོ་ཁྲལ་བརྒྱ་ཆ་༢༥རྒྱག་རྒྱུ་འགོ་འཛུགས་བྱས་རྗེས།རྒྱ་ནག་གཞུང་གི་ཚོང་འབྲེལ་ལས་ཁུངས་ཀྱིས་དེའི་སྐོར་གསར་འགོད་པར་ལན་འདེབས་བྱས་ཡོད་པ་དང་།སྐབས་དེར་ལན་འདེབས་ནང་ཨ་རིའི་སྲིད་འཛིན་ཊོམ་ལ་སྐྱོན་བརྗོད་ཀྱི་ཚིག་རྩུབ་བརྗོད་མེད་པ་རེད།དེའི་རྗེས་སུ་གཞུང་འབྲེལ་བརྒྱུད་ལམ་ཁག་ལ་སྲིད་འཛིན་ཊོམ་གྱི་ཐོག་ལ་གནས་ཚུལ་སྤེལ་སྐབས།ཚིག་རྩུབ་རིགས་བེད་སྤྱོད་མི་ཆོག་པའི་བཀའ་རྒྱ་བཏང་ཡོད་འདུག